etas.ee

Elustiilikonverents. Tervisepööre - kes vastutab?
2024-05-24 09:00 - 17:20 UTC | Sokos Hotel Viru, Viru väljak 4, Tallinn, Eesti
Konverentsil käsitletakse elustiilihaiguste mõju inimese nii kehalisele kui vaimsele tervisele ja elukvaliteedile. Ülekaalu ja vähese kehalise aktiivuse mõju tervisele algab juba rakutasandilt ning võib päädida raskete elumuutvate haigustega. Samas on võimalik teadlikult oma valikuid juhtides hoiduda insuldist või südamelihase infarktist, vähendada diabeedi tüsistuste tekkeriski, tulla paremini toime oma igapäevaste tegevuste ja töödega. Oma ala juhtivad arstid ja teadlased tutvustavad elustiilihaiguste esmase ja teisese ennetamise võimalusi nii esmatasandil kui taastusravis. Esile tõstetakse inimese enda vastutus tervise eest ja arutatakse kuidas võimestada patsienti elustiili muutuste juhtimisel.
TEEMAD:

ülekaal ja toitumine
kehaline aktiivsus kui esmane ja teisene preventsioon elustiilihaiguste ja mitme krooniliste haiguste puhuselt
elustiili muutuste juhtimine isiku, tervishoiu ja riigi tasandil

Konverentsil on lektoritena esindatud muu hulgas ka välisesinejad, kes on tunnustatud oma ala eksperdid.

ESPRM 2024 Ljubljana
2024-04-23 - 2024-04-27 | Tartumaa

Veebinar: Kuidas toetada keha lipödeemi ja põletiku korral?
2024-04-05 12:30 - 14:00 | Zoom
Veebinari esimeses osas tuleb juttu lipödeemi tekkemehhanismidest, ravivõimalustest ja uuemast infost, mida käsitleti 2023. aasta oktoobris toimunud esimesel lipödeemi rahvusvahelisel konverentsil.
Lipödeem on krooniline seisund, mis esineb peaaegu eranditult naistel ja avaldub sageli valuliku rasvkoe sümmeetrilise kogunemisena jäsemetes, säästes labakäsi ja -jalgu. Esimest korda kirjeldati lipödeemi juba 1940. aastal, aga käsitlus jäi seejärel aastakümneteks soiku. Alles 1980. aastate lõpus ja 90ndate alguses hakkas uuesti ilmuma teadusartikleid ja hakati sellest rohkem rääkima. Tänaseks on teada, et lipödeem on põletikuline rasvkoe rohkenemine.
Veebinari teises osas vaatame kas ja kuidas on seotud põletiku areng toitumisega. Kuidas võib meie menüü mõjutada põletiku tekkimist ja kulgu kehas ning mida see tervisele tähendab? Missuguseid toiduaineid peaks kroonilise põletiku ja autoimmuunhaigusega inimesed eelistama, mida vältima ning mis roll on sealjuures toidulisanditel?
Lektorid: Dr. Annika Albert-Aksjonov ning Pharma Nord Baltikumi ja Soome maajuht Mirjam Prints
Peale registreerumist saadetakse e-mailile link, mille kaudu saab veebinaril osaleda.
